UNIUNEA NAŢIONALĂ A BAROURILOR DIN ROMÂNIA

CONSILIUL UNBR

HOTĂRÂREA nr. 370

22 iunie 2018

În baza prevederilor art. 66 lit. f), g) şi s) din Legea nr. 51/1995, republicată, cu modificările şi completările ulterioare şi ale art. 312 alin. (1) lit. b) din Statutul profesiei de avocat, publicat în Monitorul Oficial al României, Partea I, nr. 898/19 decembrie 2011,

Ţinând cont de propunerea Consiliului de Conducere a Institutului Naţional pentru Pregătirea şi Perfecţionarea Avocaţilor - I.N.P.P.A., conform art. 13 lit. d) din Statutul INPPA, Consiliul Uniunii Naţionale a Barourilor din România, întrunit în şedinţa din 16 februarie 2018

H O T Ă R Ă Ş T E :

Art. 1. - Se aprobă Planul de învăţământ al Institutului Naţional pentru Pregătirea şi Perfecţionarea Avocaţilor corespunzător anului II de pregătire profesională inițială, cuprins în Anexa la prezenta hotărâre.

Art. 2. - (1) Prezenta hotărâre va fi comunicată Institutului Naţional pentru Pregătirea şi Perfecţionarea Avocaţilor şi barourilor şi se va afişa pe site-ul I.N.P.P.A. - [www.inppa.ro](http://www.inppa.ro)

(2) Institutul Naţional pentru Pregătirea şi Perfecţionarea Avocaţilor va proceda la transmiterea hotărârii către centrele teritoriale ale acestuia.

CONSILIUL U.N.B.R.

Anexă la Hotărârea nr. 370 a Consiliului U.N.B.R. din 22 iunie 2018

PLANUL DE ÎNVĂŢĂMÂNT

al Institutului Naţional pentru Pregătirea şi Perfecţionarea Avocaţilor - INPPA

Pregătirea iniţială

Pentru aplicarea întocmai a dispoziţiilor art. 18 alin. (1) - (3), art. 20 alin. (1), art. 23 alin. (2) din Legea nr. 51/1995 pentru organizarea şi exercitarea profesiei de avocat, republicată în Monitorul Oficial, Partea I nr. 440 din 24 mai 2018,

Pentru respectarea întocmai a art. 64 alin (2) din Legea nr. 51/1995 pentru organizarea şi exercitarea profesiei de avocat şi aducerea la îndeplinire a hotărârilor Congresului avocaţilor privind perfecţionarea pregătirii profesionale a avocaţilor,

s-a procedat la elaborarea Planului de învăţământ al INPPA pentru activitățile tutoriale desfășurate în cadrul anului II de pregătire profesională inițială.

*Obiective generale:*

* aplicarea efectivă începând cu anul 2012 a dispoziţiilor art. 18 alin. (3) şi art. 23 alin. (2) din Legea nr. 51/1995 pentru organizarea şi exercitarea profesiei de avocat, prin conlucrarea cu facultăţile de drept agreate de Uniunea Naţională a Barourilor din România (UNBR) şi menţinerea posibilităţii ca în anul I de stagiu să se frecventeze cursuri de masterat - cu acordul avocatului îndrumător - la facultăţile de drept agreate de UNBR, formă de pregătire profesională iniţială prin aprofundare teoretică a unor domenii de specialitate, recunoscută în profesie.
* extinderea pregătirii profesionale iniţiale şi la anul I de stagiu, prin elemente de cunoaştere a eticii şi organizării profesiei de avocat, precum şi discipline care aduc informaţii utile sau dezvoltă abilităţi necesare profesiei (organizarea instanţelor şi parchetelor; argumentare juridică; metodologia actului juridic şi judiciar);
* schimbarea metodei de pregătire profesională iniţială: comasarea activităților tutoriale la disciplinele *drept civil* și *drept procesual civil* precum și la *drept penal* și *drept procesual penal* și reducerea în ansamblu a timpului efectiv petrecut de cursanţi la sediul INPPA, aceasta contribuind la o mai bună valorificare a timpului acestora în folosul formelor de exercitare a profesiei în care îşi desfăşoară activitatea. Reducerea numărului de discipline din carul modulului de *drept european*, cu posibilitatea acordată avocaților stagiari de a opta pentru 2 din cele 3 discipline;
* înlocuirea cursurilor şi atelierelor care tind să epuizeze informaţiile prin prelegeri şi dezbateri, cu activităţile tutoriale în care formatorul INPPA trasează numai liniile principale ale pregătirii, informează asupra noutăţilor în materie, răspunde la unele probleme ridicate de cursanţi sau prezintă un caz practic din care cursanţii să înţeleagă metoda utilizată pentru rezolvarea acestuia precum şi modul în care trebuie să efectueze lucrările profesionale;
* crearea instituţiei formatorilor ce desfăşoară activităţi tutoriale în cadrul INPPA şi cea a Caietului de lucrări profesionale, formă de materializare a pregătirii care va reflecta activitatea individuală a stagiarului şi care va asigura legătura dintre pregătirea din INPPA şi cea din cadrul formei de exercitare a profesiei în care îşi desfăşoară activitatea stagiarul, prin conlucrare cu tutorele INPPA.

***Activitatea INPPA se desfăşoară prin activităţi tutoriale desfăşurate în cadrul INPPA, conform programului de realizare a fiecărui modul de pregătire.***

În perioada în care nu sunt planificate activităţi tutoriale cursanţii vor efectua lucrările profesionale şi îşi vor desfăşura activitatea obişnuită în cadrul formelor de exercitare a profesiei.

În această perioadă cursanţii vor putea consulta formatorii ce se ocupa de activitatea tutorială. În acest scop se vor organiza grupuri on-line sub coordonarea unui secretar desemnat de conducerea INPPA. Întrebările ridicate de cursanţi vor putea primi răspuns calificat din partea formatorilor în limitele programei şi interesului rezolvării lucrărilor profesionale.

Fiecare din temele de pregătire se vor concretiza în lucrări întocmite de cursanţi sub îndrumarea avocaţilor îndrumători, care vor alcătui Caietul de lucrări profesionale (individual).

La data stabilită de conducerea INPPA cursanţii vor preda Caietele de lucrări profesionale, atestate de avocaţii îndrumători.

**ANUL II DE STAGIU**

Obiective speciale:

* asigurarea unui standard de competenţe generale în domeniile fundamentale ale dreptului prin: cunoaşterea noutăţilor legislative în domeniile ce fac obiectul tematicii; cunoaşterea practicii judiciare în domeniile relevante; perfecţionarea tehnicilor de redactare a actelor juridice şi judiciare; dezvoltarea gândirii juridice specifice activităţii de avocat.
* asigurarea unui standard de competenţe în domeniul dreptului European prin informarea asupra: structurii instituţiilor europene şi competenţelor acestora, jurisprudenţei CEDO, jurisprudenţei CJUE şi dreptului European al muncii.

Mijloace de realizare a obiectivelor:

* înlăturarea diferenţierii formelor de pregătire în cursuri şi ateliere: toate întâlnirile formatorilor INPPA cu stagiarii de anul II vor avea caracterul unor activităţi tutoriale care vor îmbina expunerea unor probleme de drept sau informaţii juridice cu discutarea unor cazuri practice. Activităţile tutoriale nu au rolul de a crea bagajul de cunoştinţe juridice necesar stagiarilor de anul II ci numai să îndrume pregătirea acestora şi să creeze modele de rezolvare a unor situaţii cu conţinut juridic (ex: expunerea unui caz de practică judiciară care este relevant prin greşelile sau abilităţile pe care le-au dovedit instanţa sau avocaţii, modul în care au funcţionat în speţă anumite instituţii de drept; importanţa inserării în cadrul unui contract a anumitor clauze şi impactul acestora în perioada de executare a contractului; identificarea posibilelor cauze de evicţiune în perioada de analizare a încheierii unui contract de vânzare - cumpărare etc.).
* grupele de lucru nu vor depăşi 30 de cursanţi;
* formatorii INPPA vor avea asupra cursanţilor o activitate de îndrumare tutorială, indicând elementele de studiu, noutăţile în materie şi lucrările ce trebuie să le întocmească;
* accentul pregătirii cade asupra studiului individual, formatorii INPPA stabilind numai direcţiile de studiu, bibliografia relevantă şi temele de lucru; întreaga activitate de lucru a stagiarilor de anul II se va evidenţia în caietul de lucrări profesionale.
* Caietul de lucrări profesionale devine principalul instrument de evidenţă a activităţii de pregătire iniţială a avocatului stagiar aflat în anul II de stagiu; caietul de lucrări profesionale va cuprinde temele indicate de către formatorii INPPA care asigură îndrumarea tutorială a cursanţilor în domeniile ce fac obiectul tematicii.
* Caietul de lucrări profesionale va fi semnat de avocatul îndrumător, va fi predat INPPA înaintea sesiunii de examen şi va constitui baza problemelor ridicate în cadrul probei colocviale a examenului de absolvire.
* Perioada efectivă pe care cursanţii o vor petrece la INPPA se va diminua în mod semnificativ ca urmare a schimbării cursurilor şi atelierelor, care tindeau la epuizarea tematicii prin prelegeri şi dezbateri, cu activităţile tutoriale, care presupun numai îndrumarea cursanţilor şi mai mult studiu individual. Proporţional, se va reduce perioada în care cursanţii vor fi nevoiţi să îşi diminueze activitatea în cadrul formelor de exercitare a profesiei. Avocaţii îndrumători vor fi mai implicaţi în pregătirea profesională iniţială a avocaţilor stagiari deoarece vor urmări lucrările profesionale ale acestora şi semnează caietul de lucrări profesionale.
* Reducerea numărului de ore în care este necesară prezenţa cursanţilor va fi dublată de o severă sancţionare a absenţelor, aspect ce trebuie înţeles şi de formele de exercitare a profesiei din care fac parte stagiarii.

Structura anului II de stagiu:

Anul II de pregătire profesională iniţială va debuta conform hotărârii Consiliului de Conducere al INPPA și se va termina prin susţinerea examenului de absolvire.

Anul II de pregătire profesională cuprinde 3 MODULE, având în total 64 de ore de pregătire:

1. Modulul de *drept civil / drept procesual civil*
2. Modulul de *drept penal / drept procesual penal*
3. Modulul de *drept european*

**A. Modulul *„Drept civil şi procesual civil”***

**Modalităţile în care vor discutate temele de pregătire: prezentarea unor cazuri practice, care vor dezvolta probleme ridicate de diferitele puncte din tematică. Cazurile prezentate nu pot epuiza tematica, dar vor constitui modele de rezolvarea a lucrărilor profesionale de către cursanţi.**

**Lucrările profesionale vor fi cele care vor asigura parcurgea problemelor din tematică. Lucrările profesionale vor urmări redactarea unor acte specifice activităţii de avocat: concluzii scrise, note de probatorii, căi de atac, opinii juridice, redactare de contracte etc. Lucrările profesionale se vor redacta în caietul de lucrări profesionale**.

Modulul va cuprinde 24 de ore de activităţi tutoriale.

Teme de pregătire:

*Drept civil*

1. Aplicarea, interpretarea și efectele legii civile

2. Despre persoane

2.1.Patrimoniul persoanei, mase patrimoniale și patrimonii de afectațiune, transferul intrapatrimonial, patrimoniul profesional individual;

2.2. Persoana fizică – capacitatea civilă, ocrotirea persoanei fizice (tutela, curatela);

2.3. Persoana juridică – capacitatea civilă a persoanei juridice;

2.4. Respectul vieții private și al demnității persoanei umane;

2.5. Apărarea drepturilor nepatrimoniale.

3. Despre familie

3.1. Căsătoria și logodna

3.1.1. Nulitatea absolută/relativă a căsătoriei;

3.1.2. Desfacerea căsătoriei; cazurile de divorț; efectele divorțului cu privire la raporturile patrimoniale dintre soți și cu privire la raporturile dintre părinți și copiii lor minori;

3.1.3. Regimurile matrimoniale. Locuința familiei. Regimul comunității legale. Regimul comunității convenționale. Regimul separației de bunuri. Modificarea/încetarea regimului matrimonial.

3.2. Rudenia. Filiația. Acțiuni privind filiația

3.3. Autoritatea părintească

3.3.1. Drepturile și îndatoririle părintești (inclusiv obligația de întreținere);

 3.3.2. Exercitarea autorității părintești.

4. Proprietatea

4.1. Clasificarea bunurilor. Produsele bunurilor. Drepturile reale;

4.2. Proprietatea privată: conținut, întindere, stingerea dreptului de proprietate privată; dispoziții tranzitorii (Legea nr. 71/2011);

4.3. Proprietatea comună;

4.4. Proprietatea publică: caracteristici, drepturile reale corespunzătoare proprietății publice;

4.5. Apărarea dreptului de proprietate privată: acțiunea în revendicare (inclusiv în cazul proprietății comune), acțiunea negatorie, acțiunea confesorie; dispoziții tranzitorii (Legea nr. 71/2011);

4.6. Regimul juridic al imobilelor preluate abuziv in perioada 6 martie 1945 - 22 decembrie 1989:

4.6.1. evoluția cadrului legislativ privind măsurile cu caracter reparator;

4.6.2. evoluția jurisprudenței instanțelor naționale – (inclusiv Hotărârea din 2 februarie 1995, pronunțată de Curtea Supremă de Justiție – secțiile Unite, Decizia nr. 33/2008, RIL - ICCJ);

4.6.3 jurisprudența Curții Europene a Drepturilor Omului în această materie.

4.7. Accesiunea imobiliară artificială;

4.8. Dezmembrămintele dreptului de proprietate: superficia, uzufructul, uzul și abitația, servituțile;

4.9. Posesia

4.9.1. Viciile posesiei;

4.9.2. Efectele posesiei: uzucapiunea imobiliară; dobândirea proprietății mobiliare prin posesia de bună-credință; dobândirea fructelor prin posesia de bună-credință;

4.9.3. Acțiunile posesorii.

4.10. Cartea funciară. Înscrierea drepturilor tabulare: efecte, condiții, renunțarea la dreptul de proprietate, data producerii efectelor înscrierilor, conflictul dintre terți, persoanele împotriva cărora se poate face înscrierea, acțiunea în prestație tabulară, actele sau faptele care pot fi notate în cartea funciară, dispoziții tranzitorii – Legea nr. 71/2011.

5. Contractul

5.1. Categorii de contracte și încheierea contractului – momentul și locul, oferta și acceptarea, clauze externe, clauze standard, clauze neuzuale;

5.2. Condițiile esențiale pentru validitatea contractului: capacitatea de a contracta, consimțământul, obiectul, cauza;

5.3. Viciile de consimțământ: eroare, dol, violență, leziune;

5.4. Forma contractului - principiul consensualismului; forma cerută *ad validitatem*; corelația dintre forma „solemnă” şi forma „autentică”; forma cerută *ad probationem* - aplicații practice; forma cerută pentru opozabilitate față de terți; contractele reale;

5.5. Nulitatea contractului - cauze, efecte (restituirea prestațiilor / excepții), validarea contractului, interpretarea contractului;

5.6. Efectele contractului: între părți/față de terți.

6. Contracte speciale

6.1. Contractul de vânzare;

6.2. Contractul de locațiune & reguli particulare în materia închirierii de locuințe;

6.3. Contractul de antrepriză;

6.4. Contractul de mandat;

6.5. Contractul de împrumut;

6.6. Contractul de întreținere;

6.7. Tranzacția.

7. Despre moștenire și liberalități

7.1. Contractul de donație;

7.2. Condițiile generale ale dreptului de a moșteni;

7.3. Transmisiunea moștenirii - moștenitorii legali, acceptarea, renunțarea la moștenire, reprezentarea succesorală;

7.4. Testamentul – forme/revocare;

7.5. Reducțiunea liberalităților excesive;

7.6. Petiția de ereditate și certificatul de moștenitor;

7.7. Partajul succesoral și raportul donațiilor.

8. Răspunderea civilă

8.1. Răspunderea civilă delictuală

8.1.1. Răspunderea civilă delictuală pentru fapta proprie;

8.1.2. Răspunderea civilă delictuală pentru fapta altuia;

8.1.3. Răspunderea civilă delictuală pentru prejudiciul cauzat de animale sau lucruri;

8.1.4. Repararea prejudiciului în cazul răspunderii civile delictuale;

8.2. Răspunderea contractuală;

8.3. Cauze exoneratoare de răspundere civilă.

9. Faptul juridic licit

9.1. Gestiunea de afaceri;

9.2. Plata nedatorată;

9.3. Îmbogățirea fără justă cauză.

10. Executarea obligațiilor

10.1. Plata – subiectele plății, condiții, dovada, imputația plății, punerea în întârziere a debitorului;

10.2. Executarea silită a obligațiilor în natură/prin echivalent, punerea în întârziere a debitorului;

10.3. Prejudiciul – evaluare, repararea integrală, daunele interese moratorii și compensatorii, clauza penală/arvuna;

10.4. Rezoluțiunea/rezilierea și reducerea prestațiilor, cauze justificate de neexecutarea a obligațiilor contractuale;

10.5. Mijloace de protecție a drepturilor creditorului

10.5.1 Acțiunea oblică;

10.5.2 Acțiunea revocatorie.

11. Modalitățile obligațiilor

12. Transmisiunea și transformarea obligațiilor

12.1. Cesiunea de creanță;

12.2. Subrogația;

12.3. Preluarea datoriei;

12.4. Novația.

13. Stingerea obligațiilor

13.1. Compensația;

13.2. Confuziunea.

14. Restituirea prestațiilor

15. Prescripția extinctivă

15.1. Regim juridic. Termene;

15.2. Cursul prescripției extinctive: începutul, suspendarea, întreruperea;

15.3. Regimul juridic al termenelor de decădere.

16. Garanții reale și garanții personale

16.1. Ipoteca imobiliară – constituire, drepturile și obligațiile părților;

16.2. Ipoteca mobiliară – constituire, drepturile și obligațiile părților;

16.3. Privilegiile;

16.4. Fidejusiunea.

*Drept procesual civil*

Actele de procedură din perspectiva activității avocatului

**1.Cererea de chemare în judecată.**

1.1. Aspecte anterioare formulării cererii de chemare în judecată. Identificarea corectă de către avocat a obiectului acțiunii pe care intenționează să o promoveze prin introducerea unei cereri de chemare în judecată (obiectul cererii de chemare în judecată, existența unor proceduri prealabile, competența de judecată, taxa judiciară de timbru, reguli aplicabile).

1.2. Condițiile de formă ale cererii de chemare în judecată. Nulitatea cererii de chemare în judecata. Verificarea cererii de chemare în judecată și regularizarea acesteia. Identificarea proceselor in care nu se aplica regularizarea. Fixarea primului termen de judecată. Etapa scrisă; sancțiunile ce pot interveni in etapa regularizării cererii (examen al practicii judiciare in materie)

1.3. Condiții de formă în cazul anumitor cereri de chemare în judecată: - în materie de divorț; - în materie de partaj; - în contencios-administrativ; ordonanța de plată; ordonanță președințială; evacuarea din imobilele folosite sau ocupate fără drept; măsuri asigurătorii; cauțiunea judiciară – modalitatea de consemnare și procedura de restituire.

**2.Aspecte procedurale specifice cererilor de intervenție și de chemare a terților în procesul civil.**

2.1. Aspecte comune și aspecte diferite ale cererii de intervenție față de cererea de chemare în judecată (obiectul, competența, taxa de timbru, procedura de judecată, căi de atac etc. ).

2.2. Intervenția forțată.

- Chemarea în judecată a altei persoane.

- Chemarea în garanție.

- Arătarea titularului dreptului.

- Introducerea forțată în cauză din oficiu a altei persoane.

**3. Specificul actelor de dispoziție.**

**4. Aspecte procedurale specifice actelor de citare și comunicare a actelor de procedură .**

4.1. Vicii relative la citare și comunicare - vicii privind forma și vicii privind termenele.

4.2. Consecințele nelegalei citări sau comunicări a actelor de procedură.

**5. Nulitatea actelor de procedură.**

5.1.Nulitate condiționată. Nulitate necondiționată.

5.2.Îndreptarea neregularităților actului de procedură.

5.3.Invocarea nulității.

5.4.Efectele nulității.

**6. Termenele procedurale.**

6.1. Stabilirea termenelor. Împlinirea termenelor. Acte depuse la poștă, servicii specializate de curierat, unități militare sau locuri de deținere. Curgerea termenului. Prelungirea acestuia. Nerespectarea termenului. Sancțiuni. Repunerea în termen.

**7. Condiții de formă privind cererile de exercitare a căilor de atac. Termenul pentru exercitarea căilor de atac.**

Mijloace procesuale privind apărarea în procesul civil

**1. Apărări de fond și excepții.**

1.1. Regimul juridic diferit al excepțiilor și al apărărilor de fond. Implicațiile acestei distincții în formularea de către avocat a actelor specifice apărării în procesul civil (momentul și modalitatea de invocare, modalitatea în care instanța este obligată să analizeze apărările de fond sau excepțiile invocate de părți ).

1.2. Regimul juridic al unor apărări de fond care prin terminologia consacrată induc ideea de excepție:

- exceptio mali processus;

- excepția de neexecutare a contractului;

- excepția de nelegalitate a actului administrativ;

- excepția de neconstituționalitate;

- excepția decăderii de drept substanțial, etc.

1.3. Analizarea problemelor ridicate în practica judiciară de diferite excepții:

- excepții privind condițiile de exercițiu ale acțiunii civile;

- excepția autorității de lucru judecat;

- excepții privitoare la competența instanței;

- excepții privitoare la compunerea și constituirea instanței;

- excepția de imunitate de jurisdicție;

- excepția abuzului de drept procesual, excepția de conexitate și litispendență

**2. Tehnici de adaptare a mijloacelor de apărare în cazul unor proceduri speciale** :

- specificitatea apărărilor în cazul ordonanței președințiale;

- apărări specifice ordonanței de plată ;

- apărări specifice procedurilor ce implică măsuri jurisdicționale provizorii (măsuri asigurătorii, asigurarea probelor, cereri de suspendare a executării hotărârilor judecătorești);

- apărări specifice proceselor angajate în materia ieșirii din indiviziune, divorțului.

Probele în procesul civil

**1. Propunerea probelor în vederea încuviințării și administrării acestora.**

1.1. Termenul până la care se pot propune probe în primă instanță,în apel,în recurs. Sancțiunea nerespectării termenului.

1.2. Posibilitatea de a propune probe peste termen.

1.3. Analizarea admisibilității probelor.

1.4. Justificarea pertinenței și concludenței probelor solicitate.

1.5. Convenții asupra probelor.

1.6. Încuviințarea probelor. Natura încheierii de admitere a probelor. Posibilitatea instanței de a reveni motivat asupra probelor încuviințate.

1.7. Asigurarea probelor și constatarea unei situații de fapt

 **2.Tehnici de administrare a probelor.**

2.1. Administrarea probei cu înscrisuri. Verificarea înscrisurilor (recunoașterea sau contestarea înscrisului sub semnătură privată, procedura de verificare, denunțarea înscrisului ca fals,cercetarea falsului pe cale incidentală în cazul în care constatarea infracțiunii nu se poate face printr-o hotărâre penală). Înscrisul autentic și înscrisul sub semnătură privată-distincții și implicații sub aspectul probatoriului. Înscrisurile în formă electronică-valoare probatorie. Înscrisurile pe suport informatic-valoare probatorie. Duplicatele și copiile de pe înscrisurile autentice sau sub semnătură privată. Înscrisurile recognitive sau reînnoitoare și regimul altor înscrisuri. Înscrisuri pe suport informatic

2.2. Tehnica administrării probei prin depozițiile martorilor. Aspecte privind forța juridică, aprecierea și gradul de credibilitate al probei prin depozițiile martorilor în contextul sociocultural actual. Tipologia martorului, adaptarea întrebărilor față de tipologia martorului. Mărturii directe și indirecte-relevanța probatorie. Confruntarea martorilor.

 2.3. Interogatoriul. Luarea interogatoriului în cazul persoanelor juridice. Luarea interogatoriului părții aflate în străinătate. Luarea interogatoriului prin judecător delegat sau comisie rogatorie. Consecințele procesuale ale neprezentării la interogatoriu și ale refuzului de a răspunde. Sancțiunea în cazul nedepunerii interogatoriului în vederea administrării acestuia, în situația persoanelor fizice și juridice. Forma probantă a mărturisirii în formă calificată și în formă complexă.

2.4. Expertiza. Expertiza judiciară și extrajudiciară-forța probatorie a expertizei extrajudiciare. Cazuri în care expertiza este obligatorie (expertiza psihiatrică în materia punerii sub interdicție, expertiza prețuitoare a bunului gajat, expertiza pentru stabilirea raportului în natură în cazul unei societăți comerciale cu răspundere limitată cu asociat unic și altor cazuri în materia societăților comerciale, expertiza pentru stabilirea valorii imobilului pentru acordarea măsurilor reparatorii în echivalent conform Legii nr.10/2001, în materie de expropriere) și cazuri în care expertiza este considerată în jurisprudență ca fiind o probă indispensabilă (ex: stabilirea paternității sau tăgada paternității, acțiuni în grănițuire, etc.). Rolul avocatului-prin conlucrarea cu expertul parte, de a genera acele argumente de ordin tehnic și de a le prezenta într-o formă perceptibilă judecătorului, de natură să evidențieze carențele raportului de expertiză. Mijloace procedurale:obiecțiuni, lămuriri, cereri de refacere a raportului de expertiză,o nouă expertiză, completarea raportului de expertiză.

**3. Particularități ale administrării probelor în procesele de partaj, divorț, ordonanță de plată.**

**4. Aspecte privind administrarea probelor de către avocați.**

**5. Unele incidente procedurale: Renunțarea la judecată. Renunțarea la dreptul pretins. Tranzacția judiciară și hotărârea de expedient. Suspendarea procesului. Perimarea cererii.**

Hotărârea judecătorească și mijloacele procedurale de atacare a acesteia. Căile de atac

**1. Hotărârea judecătorească. Cuprinsul acesteia. Aspecte jurisprudențiale privind tipologia viciilor hotărârii judecătorești.**

 **2. Determinarea corectă a căii de atac susceptibile a fi exercitată într-o cauză. Hotărâri susceptibile de apel - hotărâri susceptibile de recurs.**

2.1. Legalitatea căii de atac. Unicitatea căii de atac. Partea din hotărâre care poate fi atacată. Înțelegerea părților in căile de atac. Achiesarea la hotărâre.

2.2. Modalități în care legea desemnează faptul că o hotărâre judecătorească este exceptată de la exercitarea apelului cât și cele împotriva cărora poate fi exercitat numai apelul - analiza textelor legale incidente.

2.3. Consecințele practice ce le implică determinarea greșită a căii de atac de reformare susceptibile de a fi exercitată într-o cauză. Remedii posibile.

2.4. Revizuire. Motive de revizuire. Obiectul revizuirii. Determinarea corectă a hotărârilor susceptibile de a fi revizuite.

2.5. Recurs - Contestația în anulare de drept comun. Situația în care contestatorul nu a fost legal citat și nici nu a fost prezent la termenul când a avut loc judecata. Contestația în anulare specială. Necompetența instanței-încălcare normelor privind alcătuirea instanței. Distincții. Necompetența - depășirea atribuțiilor puterii judecătorești. Obiectul contestației în anulare de drept și condițiile de admisibilitate ale acesteia.

**3. Probleme ce le implică judecata în căile de atac**

3.1. Limitele judecății. Probleme generate de caracterul devolutiv al apelului. Limitele efectului devolutiv determinate de ceea ce s-a apelat. Limitele efectului devolutiv determinate de ceea ce s-a supus judecății la prima instanță. Analiza motivelor de recurs motive de casare. Noțiunea de „control de legalitate”. Judecata cererilor de revizuire întemeiate pe art.509 pct.5 și 8 NCPC- analiza jurisprudenței. Subiectele căilor de atac. Probațiunea în căile de atac. Calitatea procesuală în căile de atac. Situația atacării de către creditorul chirografar în revizuire. Posibilitatea formulării unei cereri de intervenție accesorie în căile extraordinare de atac.

3.2. Soluțiile pe care le poate adopta instanța de apel.

3.3. Soluțiile pe care le poate pronunța instanța de recurs. Efectele casării.

**4. Dispoziții privind asigurarea unei practici judiciare unitare - Recursul în interesul legii. Sesizarea Înaltei Curți de Casație și Justiție în vederea pronunțării unei hotărâri prealabile pentru dezlegarea unor chestiuni de drept. Contestația privind tergiversarea procesului.**

Executarea silită

**1. Titluri executorii. Alte titluri executorii .Înscrisurile autentice notariale. Titlurile de credit - analiză asupra jurisprudenței în legătură cu titlurile executorii.**

**2. Aspecte privind activitatea avocațială din perspectiva creditorului.**

2.1. Redactarea și înregistrarea cererii de executare silită. Determinarea organului de executare competent. Elementele de conținut ale cererii. Înregistrarea cererii la executorul judecătoresc. Cheltuielile de executare.

2.2. Încuviințarea executării silite

2.3. Executarea obligațiilor de a face sau a nu face.

**3. Aspecte privind activitatea avocațială din perspectiva debitorului.**

3.1.Contestația la executare. Mijloace de „temporizare” a executării silite (amânarea,suspendarea și restrângerea executării).Distincție între cazurile de suspendare a executării. Invocarea beneficiului de discuțiune sau a altor mijloace cu efect de temporizare a executării.

3.2.Perimarea executării silite și prescripția dreptului de a obține executarea silită, incidente ce conduc la încetarea executării. 3.3.Întoarcerea executării silite.

**4.Executarea hotărârilor judecătorești referitoare la minori.**

**B.** Modulul „*Drept penal şi procesual penal*"

**Modalităţile în care vor discutate temele de pregătire: prezentarea unor cazuri practice, care vor dezvolta probleme ridicate de diferitele puncte din tematică. Cazurile prezentate nu pot epuiza tematica, dar vor constitui modele de rezolvarea a lucrărilor profesionale de către cursanţi.**

**Lucrările profesionale vor fi cele care vor asigura parcurgea problemelor din tematică. Lucrările profesionale vor urmări redactarea unor acte specifice activităţii de avocat: concluzii scrise, note de probatorii, căi de atac, opinii juridice, redactare de contracte etc. Lucrările profesionale se vor redacta în caietul de lucrări profesionale**.

Modulul va cuprinde 24 de ore de activităţi tutoriale.

Teme de pregătire:

Drept penal

PARTEA GENERALĂ:

1. Aplicarea legii penale în timp şi spaţiu (art. 3-14 C. pen.);
2. Infracţiunea (art. 15-52 C. pen.);
3. Pedepsele (art. 53-106);
4. Măsurile de siguranţă (art. 107-1121 C. pen.);
5. Minoritatea (art. 113-134 C. pen.);
6. Răspunderea penală a persoanei juridice (art. 135-151 C. pen.;
7. Cauzele care înlătură răspunderea penală (art. 152-159 C. pen.);
8. Cauzele care înlătură sau modifică executarea pedepsei (art. 160-164 C. pen.);
9. Cauzele care înlătură consecinţele condamnării (art. 165-171 C. pen.);
10. Înţelesul unor termeni sau expresii în legea penală (art. 172-187 C. pen.)

PARTEA SPECIALĂ:

1. Infracţiunile contra persoanei:

* infracţiuni contra vieţii (art. 188-192 C. pen.);
* infracţiuni contra integrităţii corporale sau sănătăţii (art. 193-198 C. pen.);
* infracţiuni contra libertăţii persoanei (art. 205-208 C. pen.);
* infracţiuni contra libertăţii şi integrităţii sexuale (art. 218-223 C. pen.);
* infracţiuni care aduc atingere domiciliului şi vieţii private (art. 224-227 C. pen.).
1. Infracţiunile contra patrimoniului
* furtul (228-232 C. pen.);
* tâlhăria şi pirateria (art. 233-237 C. pen.);
* infracţiuni contra patrimoniului prin nesocotirea încrederii (art. 238-248 C. pen.);
* fraude comise prin sisteme informatice şi mijloace de plată electronice (art. 249-252 C. pen.);
* distrugerea şi tulburarea de posesie (art. 253-256 C. pen.).

3. Infracţiunile contra înfăptuirii justiţiei (art. 266-288 C. pen.);

4. Infracţiunile de serviciu sau în legătură cu serviciul (art. 289-309 C. pen.)

5. Infracţiunile de fals (art. 310-328 C. pen.);

6. Infracțiuni care aduc atingere unor relații privind convieţuirea socială (art. 367, art. 371 şi art. 375-379 C. pen.)

7. Infracţiunile prevăzute în Legea nr. 78/2000;

8. Infracţiunile prevăzute în Legea nr. 143/2000;

9. Spălarea banilor (art. 29 din Legea nr. 656/2002);

10. Infracţiunile prevăzute în Legea nr. 241/2005.

*Drept procesual penal.*

1. Acţiunile în procesul penal

1. Acţiunea penală;
2. Acţiunea civilă.

2. Participanţii în procesul penal

1. Dispoziţii generale
2. Competenţa organelor judiciare
3. Subiecţii procesuali principali şi drepturile acestora
4. Inculpatul şi drepturile acestuia
5. Partea civilă şi drepturile acesteia
6. Partea responsabilă civilmente şi drepturile acesteia
7. Avocatul. Asistenţa juridică şi reprezentarea.

3. Probele, mijloacele de probă şi procedeele probatorii

1. Reguli generale
2. Audierea persoanelor
3. Identificarea persoanelor şi a obiectelor
4. Metode speciale de supraveghere sau cercetare
5. Conservarea datelor informatice
6. Percheziţia şi ridicarea de obiecte şi înscrisuri (Percheziţia domiciliară, Alte forme de percheziţie, Ridicarea de obiecte şi înscrisuri)
7. Expertiza şi constatarea
8. Cercetarea locului faptei şi reconstituirea
9. Fotografierea şi luarea amprentelor suspectului, inculpatului sau ale altor persoane
10. Mijloace materiale de probă
11. Înscrisurile

4. Măsurile preventive şi alte măsuri procesuale

1. Măsurile preventive
2. Aplicarea provizorie a măsurilor de siguranţă cu caracter medical
3. Măsurile asigurătorii, restituirea lucrurilor şi restabilirea situaţiei anterioare săvârşirii infracţiunii.

5. Acte procesuale şi procedurale comune

1. Citarea, comunicarea actelor procedurale şi mandatul de aducere
2. Termenele
3. Cheltuielile judiciare
4. Modificarea actelor procedurale, îndreptarea erorilor materiale şi înlăturarea unor omisiuni vădite
5. Nulităţile
6. Amenda judiciară

6. Urmărirea penală

1. Dispoziţii generale
2. Sesizarea organelor de urmărire penală
3. Conducerea şi supravegherea activităţii organelor de cercetare penală de către procuror
4. Efectuarea urmăririi penale (Desfăşurarea urmăririi penale, Suspendarea urmăririi penale, Clasarea şi renunţarea la urmărirea penală, Terminarea urmăririi penale, Dispoziţii privind efectuarea urmăririi penale de către procuror)
5. Rezolvarea cauzelor şi sesizarea instanţei
6. Reluarea urmăririi penale
7. Plângerea împotriva măsurilor şi actelor de urmărire penală

7. Camera preliminară

8. Judecata

1. Dispoziţii generale
2. Judecata în primă instanţă (Desfăşurarea judecării cauzelor, Deliberarea şi hotărârea instanţei)
3. Apelul
4. Căile extraordinare de atac (Contestaţia în anulare, Recursul în casaţie)

9. Proceduri speciale (Acordul de recunoaştere a vinovăţiei, Procedura privind tragerea la răspundere penală a persoanei juridice)

10. Executarea hotărârilor penale (Contestaţia la executare)

**C. Modul „*Drept european*"**

**Modulul de *Drept european* este alcătuit din 3 discipline: Dreptul Uniunii Europene, Dreptul European al Drepturilor Omului și Drept European al Muncii.**

**Avocații stagiari – cursanți ai INPPA – își vor exprima opțiunea pentru 2 din cele 3 discipline, ale căror activități le vor urma și la care vor susține examen, în forma și modalitatea prevăzută prin Regulamentul de examen.**

**Modalităţile în care vor discutate temele: prezentarea unor cazuri practice, care vor dezvolta probleme ridicate de diferitele puncte din tematică. Cazurile prezentate nu pot epuiza tematica, dar vor constitui modele de rezolvare a lucrărilor profesionale de către cursanţi.**

**Lucrările profesionale vor fi cele care vor asigura parcurgea problemelor din tematică și vor urmări redactarea unor acte specifice activităţii de avocat, redactarea unor cereri specifice problemelor din tematică, opinii juridice, analizarea unor cazuri practice**.

Fiecare disciplină din modul va avea alocate câte 8 ore, cu un total de 16 ore ce urmează a fi efectuate de fiecare avocat stagiar.

Teme de pregătire:

#### *Dreptul Uniunii Europene*

**1. Identificarea, de către avocaţi, a tratatelor şi actelor juridice ale UE, ca izvoare ale dreptului UE, pentru folosirea în pregătirea dosarelor - practică:**

- **EUR-Lex**: versiunea autentică a Jurnalului Oficial al Uniunii Europene; dreptul Uniunii Europene (tratate, directive, regulamente, decizii, legislație consolidată etc.); actele pregătitoare (propuneri legislative, rapoarte, cărți verzi și cărți albe etc.); jurisprudența UE (hotărâri, avize, concluzii ale avocaților generali etc.); acordurile internaționale la care Uniunea Europeană este parte; documentele AELS având incidență în Spațiul Economic European; sintezele legislației UE, care pun actele juridice în context și le explică într-un limbaj simplu alte documente publice;

- **nr. CELEX** - identificatorul unic al fiecărui document din EUR-Lex, indiferent de limbă;

- **ECLI** - identificatorul european de jurisprudență;

**- ELI -** identificatorul european de legislație;

- **Numerotarea actelor** juridice ale Uniunii Europene.

**2. Aplicarea normelor juridice ale UE în ordinea juridică internă a statelor membre. Rolul avocatului român în aplicarea legislaţiei UE:**

- identificarea actelor juridice ale UE cu aplicabilitate directă şi imediată – aspecte practice din jurisprudența Curții de Justiție a Uniunii Europene; studiu de caz;

- interpretarea actelor juridice ale UE cu aplicabilitate directă şi imediată – analiza principalelor hotărâri ale CJUE în materie;

- exerciții practice privind hotărârea Curții de Justiție a UE (structură; interpretare; aplicare etc.)

- jurisprudenţă relevantă: *Costa/ENEL*, 6/64; *San Michele*, 9/65; *Kreil*, C-285/98; *Van Gend en Loos*, 26/62; *Marshall*, 152/84; *Marleasing*, C-106/89; *Simmenthal*, 106/77; *Factortame*, 213/89; *Francovich şi Bonifaci*, C-6/90 şi C-9/90; *Brasserie du Pêcheur*, C-46/93; *Factortame III*, C-48/93.

**3. Formularea acțiunii în anulare:**

- actele care pot face obiectul acțiunii în anulare;

- subiectele de drept care pot formula o acțiune în anulare;

- posibilitatea persoanelor fizice de a introduce o acțiune în anulare în fața Curții de Justiție de la Luxemburg;

- subiectele de drept împotriva cărora poate fi formulată acțiunea în anulare;

- termenul în care se poate formula acțiunea;

- motivele de anulare;

- efectele hotărârii dată în acțiunea în anulare.

**4. Excepția de ilegalitate – jurisprudență:**

- actele care pot face obiectul excepției de ilegalitate;

- subiectele de drept care pot formula excepția de ilegalitate;

- efectele admiterii excepției de ilegalitate.

**5. Acțiunea în carență – jurisprudență:**

- situațiile care pot/nu pot conduce la formularea unei acțiuni în carență;

- subiectele de drept care pot formula o acțiune în carență;

- subiectele de drept împotriva cărora se poate formula o acțiune în carență;

- procedura acțiunii în carență.

**6. Acțiunea în interpretare – studiu de caz: România:**

- competența Curții de a se pronunța cu titlu preliminar;

- actele care pot face obiectul unei acțiuni preliminare;

- subiectele de drept care pot formula o acțiune preliminară;

- noțiunea de instanță, în sensul art. 267 TFUE;

- dreptul și obligația instanțelor naționale de a formula întrebări preliminare;

- excepțiile de la obligația instanțelor de a formula întrebări preliminare;

- hotărârea Curții de la Luxemburg;

- întrebări preliminare adresate de către instanţele din România: *Jipa*, C-33/07; *Tatu*, C-402/09; *Bejan,* C-102/10; *Obreja*, C-136/10; *Nisipeanu*, C-263/10; *Circul Globus Bucureşti*,C-283/10; *Agafiţei și alții*, C-310/10; *Anghel*, C-441/10; *SC Volksbank România,* C-47/11; *Corpul Naţional al Poliţiştilor*, C-434/11; *Asociaţia ACCEPT*, C-81/12 ș.a.;

- jurisprudență: *Plaumann*, 25/62; *Codorniu*, C-309/89; *Extramet*, C-358/89; *Unión de Pequeños Agricultores*, C-50/00 P; *Jégo-Quéré*, T-177/01 şi C-263/02; *Jipa*, C-33/2007 – prima cerere preliminară introdusă de o instanţă din România la CJCE (CJ, în prezent); *Dorsch Consult*, C-54/96 (1); *Firma Foto-Frost*, 314/85; *CILFIT*, C-283/81.

**7.** **Procedura pentru neîndeplinirea obligaţiilor asumate de către statele membre prin tratatele institutive şi cele modificatoare (procedura de infringement):**

- jurisprudenţă: *Franţa/Marea Britanie* 141/78; *Comisia/Irlanda,* 248/81; *Comisia/Grecia,* C-387/97;

- proceduri declanşate împotriva statului român (taxa de primă înmatriculare; taxa de poluare; timbrul de mediu ș.a.).

**8.** **Implicarea avocaţilor în soluţionarea litigiilor privind** **libera circulaţie a mărfurilor în spaţiul UE – jurisprudenţă relevantă:**

- mărfurile care beneficiază de libera circulaţie;

- interzicerea taxelor vamale şi a taxelor cu efect echivalent taxelor vamale;

- interzicerea restricţiilor cantitative şi a măsurilor cu efect echivalent restricţiilor cantitative;

- excepţiile de la principiul liberei circulaţii a mărfurilor;

- jurisprudență: *Cassis de Dijon,* 120/78; *Comisia/Danemarca,* C-47/88; *Fazenda Pública et Ministério Público/Américo João Nunes Tadeu,* C-345/93; *Comisia/Grecia,* C-375/95.

**9.** **Implicarea avocaţilor în soluţionarea litigiilor privind** **libera circulaţie a persoanelor şi a serviciilor – jurisprudenţă relevantă; posibile consecințe juridice ale ieșirii Regatului Unit al Marii Britanii și Irlandei de Nord din Uniunea Europeană (Brexit):**

- beneficiarii liberei circulaţii a persoanelor şi a serviciilor; libera circulaţie a liber-profesioniştilor;

- avocatul european:

* calitatea serviciilor şi competenţa;
* probleme financiare (nivelul onorariilor; asistenţa gratuită; Pactele de Quota litis – onorarii posibile şi acţiuni speculative; împărţirea onorariilor, plata altor persoane decât avocaţi şi cum se pot face plăţi pentru obţinerea de cazuri; protecţia fondurilor clienţilor);
* relaţiile şi comunicarea dintre avocaţi.

- excepţiile de la aplicarea principiului liberei circulaţii a persoanelor şi a serviciilor;

- dispoziţiile Tratatului de aderare a României la UE în materia liberei circulaţii a persoanelor şi a serviciilor;

- jurisprudenţă: *Lawrie Blum*, 66/85; *Royer*, 48/75; *Rutili*, 36/75.

**10.** **Asistenţa juridică acordată de către avocaţi în soluţionarea litigiilor privind libera circulaţie a capitalurilor şi a plăţilor – jurisprudenţă relevantă:**

- sediul materiei;

- excepţii de la aplicarea principiului liberei circulaţii a capitalurilor şi a plăţilor;

- dispoziţiile Tratatului de aderare a României la UE în materia liberei circulaţii a capitalurilor şi plăţilor.

**11. Aspecte jurisprudenţiale specifice dreptului concurenţial al UE și protecția juridică a mărcii comunitare:**

- interzicerea înţelegerilor monopoliste între întreprinderi;

- abuzul de poziţie dominantă;

- formele de control al comportamentelor întreprinderilor;

- operaţiunile de concentrare între întreprinderi.

- statutul întreprinderilor publice;

- regimul ajutoarelor acordate de statele membre;

- monopolurile de stat având caracter comercial;

- jurisprudență.

**12. Insolvenţa transfrontalieră – aspecte jurisprudențiale:**

- Regulamentul (CE) nr. 2015/848 privind procedurile de insolvenţă;

 - Legea nr.85/2014 privind procedurile de prevenire a insolvenţei şi de insolvenţă;

 - jurisprudență relevantă: *Eurofood*, C-341/04; *Interedil*, C-396/2009; *DekoMarty*, C-339/07; *Claes și alții*, C-235/10, C-239/10; *Frukona Kosice*, C-73/11P; Încheierea nr. 281/F/CC/2014 pronunțată de Tribunalul Alba, Secția de Contencios Administrativ, Fiscal și Insolvență, dosar nr. 4036/107/2014, publicată în BPI.

**- BIBLIOGRAFIE -**

Doctrină:

1. **Craig, Paul;** **de Búrca, Gráinne,** „*Dreptul Uniunii Europene. Comentarii, jurisprudenţă şi doctrină”,* ediţia a VI-a, Editura Hamangiu, Bucureşti, 2017;
2. **Dumitraşcu, Mihaela-Augustina,** *„Dreptul Uniunii Europene şi specificitatea acestuia”,* Editura Universul Juridic, Bucureşti, 2012;
3. **Favret, Jean-Marc**, „*Droit communautaire du marché intérieur*”, 6e édition, Gualino Éditeur, Paris, 2009;
4. **Ferréol, Gilles**, „*Dicţionarul Uniunii Europene*”, Ed. Polirom, Iaşi, 2001;
5. **Fuerea, Augustin,** „*Dreptul Uniunii Europene. Principii, acțiuni, libertăți”,* Editura Universul Juridic, Bucureşti, 2016;
6. **Fuerea, Augustin**, „*Manualul Uniunii Europene*”, ediţia a VI-a, revăzută şi adăugită, Editura Universul Juridic, Bucureşti, 2016;
7. **Gavalda, Cristian; Parleani, Gilbert,**„*Droit des affaires de l`Union Européenne*”, 7e édition, Litec, 2015;
8. **Ligneul, Nicolas**; **Tambou, Olivia**, „*Droit européen du marché*”, Ellipses, Paris, 2006;
9. **Popescu, R.M.; Dumitraşcu, A.M.; Fuerea; A.,** „*Dreptul Uniunii Europene. Sinteze și aplicații*”, ediţia a II-a, revăzută și adăugită, Editura Universul Juridic, Bucureşti, 2015;
10. **Popescu, Roxana-Mariana,** „*Introducere în dreptul Uniunii Europene”,* Editura Universul Juridic, Bucureşti, 2011.

Culegeri:

* **Deleanu, Sergiu**; **Fabian, G.**; **Costaş, C.F.**; **Ioniţă, B.**, „*Curtea de Justiţie Europeană. Hotărâri comentate*”, Editura Wolters Kluwer, Bucureşti, 2007;
* **Fuerea,** **Augustin** (coordonare şi prefaţare ediţie), „*Tratatele fundamentale ale Uniunii Europene”,* Editura C.H.Beck, Bucureşti, 2017;

Legislaţie:

1. Constituţia României, republicată;
2. Tratatul de aderare a României la Uniunea Europeană (ratificat prin Legea nr.157/2005);
3. Tratatul de la Lisabona (2007/2009);
4. Tratatul privind funcţionarea Uniunii Europene (versiunea consolidată, publicată în Jurnalul Oficial C 202, 2016);
5. Tratatul privind Uniunea Europeană (versiunea consolidată, publicată în Jurnalul Oficial C 202, 2016).

Site-uri:

* [www.curia.europa.eu](http://www.curia.europa.eu) – Curtea de Justiţie a Uniunii Europene; jurisprudenţă istorică;
* <http://www.cvce.eu/> – European Navigatore;
* [www.ier.ro](http://www.ier.ro) – Institutul European din România;
* <http://beatrice.andresan.ro/p/ag.html>

*Dreptul European al Drepturilor Omului*

1) Accesul la justiţie în procesul civil în jurisprudenţa Curţii: teoria generală şi exemple de situaţii analizate

* Teoria generală a dreptului de acces la instanţă;
* Taxele de timbru şi alte restrângeri financiare ca aspect al accesului la justiţie;
* Prescripţia ca aspect al accesului la justiţie;
* Autoritatea de lucru judecat ca aspect al accesului la justiţie;
* Calitatea procesuală şi interesul ca aspecte ale accesului la justiţie;
* Căile extraordinare de atac ca aspect al accesului la justiţie;
* Inadmisibilitatea şi lipsa deplinei competenţe a instanţei ca aspect al accesului la justiţie;
* Accesul la instanţele superioare în căi de atac ca aspect al accesului la justiţie;
* Asistenţa judiciară ca aspect al accesului la justiţie;
* Citarea şi comunicarea actelor de procedura în jurisprudenţa CEDO pe articolul 6.

2. Garanţii ale procesului civil echitabil în jurisprudenţa CEDO:

* Divergenţa de jurisprudenţă şi articolul 6 al Convenţiei: există un drept la jurisprudenţă unitară?
* Egalitatea armelor, principiu esenţial al procesului echitabil;
* Contradictorialitatea, principiu esenţial al procesului echitabil;
* Aplicarea retroactivă a unei legi noi în cursul unui proces civil deja început;
* Durata rezonabilă a procesului: calculul duratei şi exemple;
* Durata rezonabilă a procesului: factori avuţi în vedere de Curte;
* Remedii pentru durata excesivă a procesului;
* Motivarea hotărârilor judecătoreşti;
* Oralitatea şi publicitatea şedinţei de judecată şi a hotărârii în procesul civil;
* Executarea hotărârilor judecătoreşti pronunţate împotriva statului - aspect fundamental al unui proces echitabil.

3) Articolul 1 al Protocolului nr. 1: noţiunea de bun în sensul Convenţiei şi ingerinţe în dreptul la bun:

* Noţiunea de „interes patrimonial". Exemple şi forme juridice în jurisprudenţă privind art. 1 al Protocolului nr. 1;
* Noţiunea de „bun actual";
* Noţiunea de „speranţă legitimă";
* Noţiunea de „ingerinţă" în cazul articolului 1 al Protocolului nr. 1 şi exemple;
* Tipurile ingerinţei în dreptul la respectarea bunurilor;
* Privarea de proprietate: definiţie, exemple şi specificitate în aprecierea proporţionalităţii;
* Reglementarea folosinţei bunurilor: definire şi exemple;
* Regula generală privind protecţia bunurilor: exemple de aplicare în jurisprudenţa Curţii;
* Situaţii în care reclamantul beneficiază de protecţia articolului 1 al Protocolului nr. 1 deşi nu are un drept subiectiv în sistemul intern al statului membru;
* Obligaţiile pozitive ale statului în baza articolului 1 al Protocolului nr. 1.

4) Articolul 1 al Protocolului nr. 1 - condiţiile ingerinţei: să fie prevăzută de lege, să urmărească un scop legitim, să fie proporţională

* Noţiunea de „lege";
* Statutul jurisprudenţei instanţelor naţionale şi importanţa acesteia în cadrul noţiunii de „lege";
* Calităţile legii: accesibilitate şi previzibilitate;
* Divergenţele de jurisprudenţă - articolul 1 al Protocolului nr. 1 şi articolul 6 al Convenţiei;
* Scopul legitim al ingerinţei în cazul articolului 1 al Protocolului nr. 1: definire şi exemple;
* Proporţionalitatea ingerinţei în cazul articolului 1 al Protocolului nr. 1: factori de apreciere.

5) Articolul 1 al Protocolului nr. 1: mari tipuri de cauze împotriva României

* Competenţa ratione temporis a Curții în contextul caselor naţionalizate;
* Situaţii în jurisprudenţa Curţii privind casele naţionalizate împotriva României din perspectiva existenţei „bunului" în patrimoniul reclamantului;
* Dreptul la despăgubiri pentru privare de proprietate;
* Cauzele de tip Brumărescu împotriva României;
* Cauzele de tip Străin/Păduraru împotriva României;
* Viasu împotriva României şi Maria Atanasiu c. României: analiză şi consecinţe;
* Faimblat împotriva României: analiză şi consecinţe;
* Neexecutarea hotărârilor judecătoreşti în problematica Legii nr. 18/1991 în jurisprudenţa Curţii împotriva României;
* Închirierea caselor naţionalizate: cauze la Curte şi consecinţe;
* Chiriaşii în casele naţionalizate - analiză a jurisprudenţei Curţii împotriva altor state;

6) Libertatea de exprimare în jurisprudenţa CEDO

* Aprecierea proporţionalităţii ingerinţei în libertatea de exprimare;
* Limitele criticii admisibile în cazul libertăţii de exprimare;
* Titularul discursului şi limitele libertăţii de exprimare;
* Ingerinţe în libertatea de exprimare: exemple şi rezumate de cauze;
* Factori în aprecierea necesităţii unei ingerinţe în libertatea de exprimare;
* Fapte şi judecăţi de valoare în libertatea de exprimare;
* Circumstanţele cauzei, natura şi impactul discursului în aprecierea necesităţii ingerinţei în libertatea de exprimare;
* Critica oamenilor politici în lumina jurisprudenţei CEDO;
* Dreptul avocaţilor la libertatea de exprimare în faţa instanţelor;
* Presa şi libertatea de exprimare.

7) Privarea de libertate în jurisprudenţa CEDO

* Privare de libertate - definire şi exemple;
* Legalitatea privării de libertate;
* Pantea c. României: context, rezumat şi consecinţe;
* În ce condiţii permite articolul 5 paragraf 1 litera b), respectiv litera a), privarea de libertate a unei persoane?
* În ce condiţii permite articolul 5 litera c) privarea de libertate?
* Dreptul de a fi informat despre motivele arestării - art. 5 alin. 2;
* Dreptul de a fi adus „de îndată" în faţa unui magistrat - art. 5 alin. 3;
* Durata arestării preventive: mod de apreciere;
* Dreptul la o cale de recurs în cazul măsurilor privative de libertate - articolul 5 alin. 4; garanţiile căii de atac (acces, instanţă, garanţii de procedură);
* Dreptul la despăgubiri în cazul privării de libertate - art. 5 alin. 5;

8) Procesul penal în jurisprudenţa CEDO - garanţiile generale

* Aplicabilitatea articolului 6 pe latura penală;
* Egalitatea armelor în procesul penal;
* Contradictorialitatea în procesul penal;
* Prezenţa personală a inculpatului în instanţă în procesul penal;
* Publicitatea şedinţei de judecată în procesul penal;
* Probele în procesul penal; probe ilegale, probe ce încalcă articolul 8 din Convenţie, probe ce încalcă articolul 3 din Convenţie;
* Instanţa „instituită de lege";
* Instanţa independentă;
* Instanţa imparţială;
* Audierea inculpatului în apel şi recurs: Constantinescu şi altele.

9) Procesul penal în jurisprudenţa CEDO - garanţiile speciale

* Schimbarea încadrării juridice şi art. 6 alin. 3 lit. a) şi b);
* Prezumţia de nevinovăţie în sensul articolului 6 paragraf 2 din Convenţie;
* Dreptul de a nu te autoincrimina;
* Judecarea în lipsă în procesul penal;
* Agenţi provocatori;
* Martori anonimi;
* Dreptul la apărare în jurisprudenţa CEDO: apărarea de către un avocat;
* Dreptul la un interpret;
* Dreptul de a fi informat de „acuzaţie";
* Dreptul de a i se acorda timpul şi facilităţile necesare;
* Dreptul de a pune întrebări martorilor.

*Dreptul european al muncii.*

1. POLITICILE UNIUNII EUROPENE DE OCUPARE A FORŢEI DE MUNCĂ ŞI DE FORMARE PROFESIONALĂ

* Factorii care determină elaborarea de politici de ocupare a forţei de muncă
* Coordonarea politicilor de ocupare a forţei de muncă în UE
* Accesul pe piaţa muncii
1. Instrumente ale politicii UE pentru ocuparea forţei de muncă
2. Cadrul european de referinţă pentru asigurarea calităţii în educaţie şi formare profesională
3. Sistemul de recunoaştere a calificărilor profesionale
4. Directiva 98/5/CE a parlamentului European şi a consiliului din 16 februarie 1998 de facilitare a exercitării cu caracter permanent a profesiei de avocat într-un stat membru, altul decât cel în care s-a obţinut calificarea

2. PROTECŢIA LUCRĂTORILOR LA LOCUL DE MUNCĂ

* Securitatea şi sănătatea lucrătorilor la locul de muncă
* Protecţia tinerilor la locul de muncă
* Protecţia lucrătoarelor gravide la locul de muncă
* Concediul pentru creşterea copilului
* Protecţia salariaţilor în cazul transferului de întreprindere
* Protecţia lucrătorilor salariaţi în cazul insolvenţei angajatorului

3. RELAŢIILE COLECTIVE DE MUNCĂ

* Informarea, consultarea şi participarea lucrătorilor la luarea deciziilor
* Concedierea colectivă